Vlieënier beseer in Benoni-vliegtuigongelukArgieffoto: ER24 ŉ Vlieënier het Saterdag matige beserings opgedoen toe sy ligte vliegtuig by ŉ vliegveld in Benoni neergestort het. “Die man, glo in sy 40’s, is op die toneel behandel vir matige beserings voordat hy na ŉ hospitaal geneem is vir verdere behandeling,” het Chitra Bodasing, woordvoerder van ER24, in ŉ verklaring gesê. Die oorsaak van die ongeluk is nog nie bekend nie. Die Burgerlike Lugvaartowerheid stel ondersoek in.